Pokal

En pokal er et praktdrikkebeger på høy fot, ofte en stett og av og til med et kronelignende lokk. Pokaler er gjerne seremonielle prydgjenstander, ofte benyttet som troféer i konkurranser eller til hedersbevisninger og gaver. De mest verdifulle lages gjerne av enten krystallglass eller sølv, og kan også utrustes med håndslipte detaljer og ha innslag av gull og edelstener.

Kunstindustrimuseet har en samling på over nitti pokaler. Eremitage-pokalen ble kjøpt til Kunstindustrimuseet i 2000 for 2 millioner kroner, den ble laget ved Nøstetangen glassverk (1741–1777).

I håndverkslaug hørte pokaler til de laugsgjenstander som det knyttet seg seremonier til.

Det engelske ordet for pokal, cup, brukes gjerne om idrettskonkurranser.

Pokaler av glass ble brukt som drikkebeger ved festligheter blant annet hos borgerskapet i Norge på 1600- og 1700-tallet.H. Krog Steffens: Slægten Aall, Kristiania 1908, side 161, fra et bryllup i 1793: «begynte den lange Skaalerække, og Pokalerne som endnu i de Dage opmuntrede Gjæsterne, gik saa flittigen omkring, at jeg blant Mandspersonerne var den eneste ædru i den hele Forsamling » Med inngravert skrift og andre dekorasjoner er glasspokaler også senere brukt av mange som gaver ved spesielle anledninger. 

Pokaler

Se også
 Vandrepokal
 Kongepokal

Referanser
«Pokal» i Store norske leksikon på snl.no. Hentet 9. september 2022 fra https://snl.no/pokal

 Eksterne lenker 


Kategori:Trofeer